
    545400 SIGHIŞOARA
Piața Muzeului nr. 7, Tel./Fax 0265 – 771278
                                                         H O T Ă R Â R E A NR. 18
                                                                17 februarie 2026
privind reglementarea situației juridice a spațiului cu altă destinație decât locuință 

situat în Sighișoara, str. Piața Cetății nr. 1, jud. Mureș

Consiliul Local al Municipiului Sighişoara, întrunit în ședință extraordinară,
Luând act de proiectul de hotărâre, înregistrat cu nr. 3.026/26.01.2026 şi la Consiliul Local Sighișoara cu nr. 6.094/16.02.2026, de referatul de aprobare, înregistrat cu nr. 3.025/26.01.2026, al Primarului municipiului, în calitate de iniţiator, calitate conferită de prevederile art. 136 alin. (1), coroborate cu cele ale art. 211 din Ordonanţa de Urgenţă a Guvernului nr. 57/2019 privind Codul administrativ, cu modificările şi completările ulterioare;

Având în vedere prevederile Hotărârii Consiliului Local Sighişoara nr. 9/1998 privind înfiinţarea societății Apă Termic Transport S.A.;

Având în vedere prevederile Hotărârii Consiliului Local Sighișoara nr. 126/30.05.2023 privind aprobarea delegării gestiunii activităților de administrare a fondului locativ și spații cu altă destinație decât locuință aflate în domeniul privat al Municipiului Sighișoara și în domeniul privat al statului;

Ținând cont de prevederile contractului de delegare a gestiunii serviciului public de administrare a fondului locativ şi spaţii cu altă destinaţie decât locuinţă aflate în domeniul privat al Municipiului Sighişoara şi în domeniul privat al statului, înregistrat la Municipiul Sighişoara cu nr. 20.284/08.06.2023, iar la societatea Apă Termic Transport S.A. cu nr. 1.297/08.06.2023, aprobat prin Hotărârea Consiliului Local Sighișoara nr. 126/30.05.2023; 

Având în vedere extrasul C.F. nr. 50231 Sighișoara (nr. C.F. vechi 2400), cu privire la terenul intravilan în suprafață de 381 mp. situat în Sighișoara, str. Piața Cetății, nr. 1, înscris sub nr. top. 50231 (nr. cad. vechi 2568, nr. top. 63, 62/2), pe proprietar Municipiul Sighișoara – domeniul privat, pe care figurează construcția C1 înscrisă în C.F. nr. 50231 - C1;

Având în vedere Cartea Funciară colectivă nr. 50231 – C1 (nr. C.F. vechi 2400), cu privire la construcțiile unități individuale: 50231 – C1 – U1, 50231 – C1 – U2, 50231 – C1 – U3, 50231 – C1 – U4 (sistată), 50231 – C1 – U7, 50231 – C1 – U8;

Având în vedere faptul că imobilul – ap. nr. 7, situat în municipiul Sighișoara, Piața Cetății, nr. 1, este cuprins în listele de inventar ale Municipiului Sighișoara – domeniul privat, având număr de inventar 81.092, că acesta este dat în administrarea societății Apă Termic Transport S.A. începând cu data înființării societății, în anul 1998, și că nu este înscris în Cartea Funciară;

Având în vedere documentația topo - cadastrală de primă înscriere în sistemul integrat de cadastru și carte funciară în favoarea Municipiului Sighișoara – domeniul privat, întocmită de către Persoana Fizică Autorizată Tamasi Zoltan, persoană autorizată de A.N.C.P.I. să execute lucrări de cadastru, geodezie și cartografie, în baza Certificatului de autorizare Seria RO-AB-F Nr. 0269/2018, în vederea înscrierii ap. nr. 7, situat în municipiul Sighișoara, Piața Cetății, nr. 1, în suprafață de 63,50 mp., anexată procesului - verbal cu nr. 6.804/VII/5/16.02.2026, al Comisiei de avizare prealabilă a documentațiilor cadastrale întocmite de persoane autorizate, constituită prin Dispoziția Primarului Municipiului Sighișoara cu nr. 11/06.01.2017, reorganizată prin Dispozițiile Primarului Municipiului Sighișoara cu nr. 416/15.05.2019, nr. 626/27.10.2023 și nr. 579/25.10.2024;

Având în vedere faptul că, potrivit procesului - verbal cu nr. 6.804/VII/5/16.02.2026, Comisia de avizare prealabilă a documentațiilor cadastrale întocmite de persoane autorizate, constituită prin Dispoziția Primarului Municipiului Sighișoara cu nr. 11/06.01.2017, reorganizată prin Dispozițiile Primarului Municipiului Sighișoara cu nr. 416/15.05.2019, nr. 626/27.10.2023 și nr. 579/25.10.2024, a avizat favorabil documentația topo - cadastrală de primă înscriere în sistemul integrat de cadastru și carte funciară a ap. nr. 7 situat în municipiul Sighișoara, Piața Cetății, nr. 1, în suprafață de 63,50 mp., în favoarea Municipiului Sighișoara – domeniul privat, documentație întocmită de către Persoana Fizică Autorizată Tamasi Zoltan, persoană autorizată de A.N.C.P.I.; 

Având în vedere situația reală din teren identificată și reflectată în Releveu demisol pentru construcția situată în Sighișoara, str. Piața Cetății nr. 1, jud. Mureș;

Ținând cont că imobilul se află pe terenul identificat în C.F. nr. 50231 Sighișoara, nr. cad. 50231;  

Având în vedere faptul că imobilul construcție ap. nr. 7 din Sighișoara, str. Piața Cetății nr. 1, nu este înscris în Cartea funciară, deși există fizic în cadrul imobilului de natură construcție, fiind necesară înscrierea acestuia ca unitate individuală;

Având în vedere adeverința cu nr. 13.997/VII/1/2025, eliberată de Municipiul Sighișoara pentru evidențierea în Cartea Funciară a ap. nr. 7 (demisol), situat în Sighișoara, str. Piața Cetății, nr. 1, compus din 1 cameră, 1 pivniță și un hol, cu suprafață utilă de 63,50 mp., care nu este parte comună cu restul apartamentelor, ci unitate individual nou creată; 

Având în vedere și adresa cu nr. 20.021/VII/6/19.06.2025, transmisă O.C.P.I. Mureș, prin care se certifică faptul că imobilul este cuprins în inventarul bunurilor aparținând domeniului privat al Municipiului Sighișoara;
Având în vedere Raportul de specialitate al S.C. Apă Termic Transport S.A. cu nr. 160/22.01.2026, înregistrat la Municipiul Sighișoara cu nr. 3.024/26.01.2026, prin care se propune reglementarea situației juridice a spațiului cu altă destinație decât locuință situat în Sighișoara, str. Piața Cetății nr. 1, jud. Mureș;

         Având în vedere avizele favorabile ale tuturor comisiilor pe domenii de specialitate;
În temeiul prevederilor art. 129 alin. (2) lit. “a” şi lit. “c”, alin. (3) lit. “d”, alin. (6) lit. “b” și lit. “c” și alin. (14), art. 139 alin. (1), alin. (3) lit. “g” și a art. 196 alin. (1) lit. “a” din Ordonanța de Urgență a Guvernului nr. 57/2019 privind Codul administrativ, cu modificările şi completările ulterioare,

          H O T Ă R Ă Ş T E:

Art. 1. Se atestă apartenența la domeniul privat al Municipiului Sighișoara a construcției –  apartament nr. 7, situat în imobilul din municipiul Sighișoara, str. Piața Cetății nr. 1, imobil înscris în C.F. colectiv nr. 50231 – C1, construcție neevidențiată în cartea funciară, cu destinația de spațiu comercial.

Art. 2. Se însușește documentația cadastrală de primă înscriere în sistemul integrat de cadastru și carte funciară în vederea înscrierii ap. nr. 7, cu destinația de spațiu comercial, situat în municipiul Sighișoara, Piața Cetății, nr. 1, în suprafață de 63,50 mp., parte din imobilul înscris în C.F. colectiv nr. 50231 – C1, în favoarea Municipiului Sighișoara – domeniul privat, documentație întocmită de către Persoana Fizică Autorizată Tamasi Zoltan, persoană autorizată de A.N.C.P.I., potrivit anexei la prezenta hotărâre.

Art. 3. Se aprobă înscrierea ap. nr. 7, situat în municipiul Sighișoara, Piața Cetății, nr. 1, în suprafață de 63,50 mp., cu destinația de spațiu comercial, parte din imobilul înscris în C.F. colectiv nr. 50231 – C1, în favoarea Municipiului Sighișoara – domeniul privat, potrivit documentației cadastrale însușite la art. 2 din prezenta hotărâre. 

Art. 4. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Direcția Arhitect Șef, Compartimentul Cadastru și Administrarea Terenurilor Agricole și Forestiere – Direcția Arhitect Șef, Compartimentul Administrarea Domeniului Public și Privat – Direcția Arhitect Șef și Compartimentul Buget, Contabilitate, Salarizare – Direcția Economică din cadrul Municipiului Sighișoara și Societatea Apă Termic Transport S.A. 
Art. 5. Prin grija d-nei Bizo Anca, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighișoara, Prefectului Judetului Mureş şi se va aduce la cunoștinţă publică, prin publicarea pe pagina de internet la adresa www.primariasighisoara.ro.
PREŞEDINTE DE ŞEDINŢĂ,
  

     Fintoc Lucian - Aurel       
                                                                                                         Contrasemnează pentru legalitate
                                    SECRETARUL GENERAL al municipiului,

                                                              Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;
  1 ex. Direcția Arhitect Șef;

  2 ex. Compartimentul Cadastru și Administrarea Terenurilor Agricole și Forestiere – Direcția Arhitect Șef;

  1 ex. Compartimentul Administrarea Domeniului Public și Privat – Direcția Arhitect Șef;
  1 ex. Compartimentul Buget, Contabilitate, Salarizare – Direcţia Economică;

  3 ex. Societatea Apă Termic Transport S.A. 
14 ex.

B.A. 

	PROCEDURI OBLIGATORII ULTERIOARE ADOPTĂRII HOTĂRÂRII CONSILIULUI LOCAL NR. 18/17.02.2026

	Operațiuni efectuate
	Data
ZZ/LL/AN
	Semnătura persoanei responsabile să efectueze procedura

	1
	2
	3

	Adoptarea hotărârii s-a făcut cu majoritate
□ simplă         □ absolută
□ calificată

	…./…./….
	

	Comunicarea către primar
	…./…./….
	

	Comunicarea către prefectul județului
	…./…./….
	

	Aducerea la cunoștința publică
	…./…./….
	

	Comunicarea, numai în cazul celei cu caracter individual
	…./…./….
	

	Hotărârea devine obligatorie sau produce efecte juridice, după caz
	…./…./….
	


